Document ID: /roh_data/filtered/fineweb-2-filterrobots_roh.jsonl.gz/44172

Sonda suentermezdi curt avant las quattar era l'automobilist sin via en direcziun Trin. En ina curva a dretga suenter avair bandunà il tunnel da Flem è il vehichel vegnì en ina situaziun da charrar malruassaivla ed en consequenza cupitgà sin la vart. Il charr annex hai stgarpà davent dal vehichel ed è rullà ca. 40 meters vinavant sin l'auter vial. Per fortuna n'èn nagins auters vehichels vegnids involvads en l'accident, scriva la Polizia chantunala. Il vehichel n'era betg pli charrabel ed ha stuì vegnir transportà davent. La persuna blessada è vegnida tractada dal medi d'urgenza. Durant las lavurs da rumida grondas è il traffic da vacanzas vegnì manà alternant sper il lieu d'accident vi.
RTR novitads 12:00